ddrg/super_eurlex huggingface dataset:
2.

A 11. cikk helyébe a következő rendelkezés lép: „11. cikk (1) Az 1234/2007/EK rendelet 162. cikkének (1) bekezdésében említett termékek után, amelyek közösségi származásúak és – tekintet nélkül a csomagolásra vonatkozó vámügyi előírásokra – szabad forgalomban vannak, export-visszatérítést kell nyújtani. Az 1234/2007/EK rendelet 162. cikke (1) bekezdése a) pontjának iii. alpontjában és b) pontjában említett cukorágazati termékek után akkor is nyújtható visszatérítés, ha azok csak szabad forgalomban vannak. (2) A visszatérítés megítéléséhez a termékek akkor számítanak közösségi származásúnak, ha azokat teljes mértékben a Közösségben állítják elő, vagy ha utolsó lényeges feldolgozásukon vagy megmunkálásukon a Közösségben estek át a 2913/92/EGK rendelet 23. vagy 24. cikkének előírásai szerint. A (4) bekezdés sérelme nélkül a következőkből előállított termékek azonban nem jogosultak visszatérítésre: a) a Közösségből származó anyagok; és b) a harmadik országokból importált és az (1) cikkben említett előírások által érintett mezőgazdasági anyagok, amelyek nem estek át lényeges feldolgozáson a Közösségben. (3) Ha a visszatérítés feltétele a termék közösségi származása, az exportőrök a (2) bekezdésnek megfelelő és a hatályos közösségi jogszabályokkal összhangban levő származási nyilatkozatot tesznek. (4) Amennyiben egy vagy több összetevőjük alapján visszatérítésre jogosult összetett termékeket exportálnak, visszatérítés attól függően nyújtható, hogy ez az összetevő vagy összetevők megfelelnek-e az (1) bekezdésben foglalt feltételnek. Visszatérítést kell nyújtani abban az esetben is, amikor az összetevő vagy összetevők, amelyek tekintetében a visszatérítést igénylik, eredetileg az (1) bekezdés szerint közösségi származásúak és/vagy ott szabad forgalomban voltak, de már nincsenek szabad forgalomban, kizárólag azért, mert más termékekbe épültek be. (5) Az (4) bekezdés alkalmazásában az alábbiak után járó visszatérítés az összetevő alapján megállapított visszatérítésnek minősül: a) a gabonafélék, tojás, rizs, cukor, tej- és tejtermékágazat termékei, amelyeket az 1043/2005/EK bizottsági rendelet (10) II. mellékletében említett termékek formájában exportálnak; b) a 2201/1996/EK rendelet 1. cikkének (2) bekezdésében felsorolt termékekben felhasznált, a 1701 KN-kód alá tartozó fehér és nyerscukor, a 1702 30 10, 1702 40 10, 1702 60 10 és 1702 90 30 KN-kód alá tartozó izoglükóz, valamint a 1702 60 95 és 1702 90 95 KN-kód alá tartozó cukorrépa- és cukornád-szirup; c) tej, tejtermékek és cukor, amelyeket a 0402 10 91–99, 0402 29, 0402 99, 0403 10 31–39, 0403 90 31–39, 0403 90 61–69, 0404 10 26–38, 0404 10 72–84 és 0404 90 81–89 KN-kód alá tartozó termékek formájában exportálnak, illetve a 0406 30 KN-kód alá tartozó termékek formájában, amelyek nem a tagállamokból származó vagy harmadik országból származó és a tagállamokban szabad forgalomban lévő termékek körébe tartoznak.
1.

A friss szőlő, a szőlőmust, a részben erjedt szőlőmust, a még erjedésben levő újbor, valamint a bor alávethető a) savtompításnak a IX. mellékletben említett A., B. és C. I. szőlőtermő övezetben; b) savtartalom-növelésnek és savtompításnak a IX. mellékletben említett C. I., C. II. és C. III. a) szőlőtermő övezetben, a 7. bekezdés előírásainak sérelme nélkül; vagy c) savtartalom-növelésnek a IX. mellékletben említett C. III. b) szőlőtermő övezetben.
2.

A szöveg a következő cikkel egészül ki: „4a. cikk Áruk ideiglenes behozatala (1) Az állat- és növény-egészségügyi előírások tárgyát képező áruk kivételével az alábbi árukat lehet a Ciprusi Köztársaságnak a Ciprusi Köztársaság kormányának tényleges ellenőrzése alatt álló területeire a Ciprusi Köztársaság ezen ellenőrzésen kívül eső területeiről ideiglenesen behozni: a) a határvonalat átlépő személyek utazáshoz szükséges személyes ingóságai és sportfelszerelés; b) közlekedési eszközök; c) szakmai felszerelés; d) javítandó áruk; e) kiállításra vagy nyilvános eseményen történő használatra szánt áruk. (2) Az (1) bekezdésben említett áruk esetében a behozatali időszak legfeljebb hat hónap lehet. (3) Az (1) bekezdésben említett áruknak nem kell megfelelniük a 4. cikk (1) bekezdésében előírt feltételeknek. (4) Ha az (1) bekezdésben említett árukat nem szállítják vissza a Ciprusi Köztársaságnak a Ciprusi Köztársaság kormányának tényleges ellenőrzésén kívül eső területeire az ideiglenes behozatal (2) bekezdésben említett határidejének lejártáig, a Ciprusi Köztársaság vámhatósága elkobozza azokat. (5) Az e cikk (1) bekezdése a) és b) pontjában említett áruk ideiglenes behozatala esetében a 2454/93/EGK bizottsági rendelet (4) 229., 232., 579. és 581. cikke értelemszerűen alkalmazandó. Az (1) bekezdés c), d) és e) pontjában említett áruk ideiglenes behozatala esetében az alábbi eljárás követendő: a) az árukat az azokat behozó személy nyilatkozatának kell kísérnie, amely megjelöli az ideiglenes behozatal célját és az azt alátámasztó dokumentációt, szükség esetén ésszerű bizonyítékkal szolgálva arról, hogy az adott áruk az e cikk (1) bekezdésének c), d) és e) pontjában felsorolt kategóriák valamelyikébe tartoznak; b) az árukat a Ciprusi Köztársaság kormányának tényleges ellenőrzése alatt álló, a Ciprusi Köztársaság területeire vagy az Egyesült Királyság keleti támaszponti területére való belépésükkor, illetve azok elhagyásakor a Ciprusi Köztársaság vámhatóságainak vagy az Egyesült Királyság keleti támaszponti területe hatóságainak nyilvántartásba kell venni; c) a Ciprusi Köztársaság vámhatóságai és az Egyesült Királyság keleti támaszponti területének hatóságai garancia biztosításának feltételéhez köthetik az áruk ideiglenes behozatalát ezáltal biztosítva, hogy az árukkal kapcsolatban felmerülő bármely lehetséges vám- vagy adótartozás ki lesz egyenlítve. (6) A Bizottság a 4. cikk (12) bekezdésében említett eljárással összhangban egyedi szabályokat fogadhat el.
(87)

Az (1) preambulumbekezdésben hangsúlyozottaknak megfelelően az érintett termék Kínából származó behozatalára elrendelt, hatályos dömpingellenes vámokat kiterjesztették az Indiában, Thaiföldön, Indonéziában és Malajziában feladott kumarin behozatalára is, attól függetlenül, hogy azokat Indiából, Thaiföldről, Indonéziából vagy Malajziából származónak jelentették-e be. Az érintett termék behozatalára fenntartandó dömpingellenes vámokat továbbra is ki kell terjeszteni az Indiában, Thaiföldön, Indonéziában és Malajziában feladott kumarin behozatalára is, függetlenül attól, hogy azokat Indiából, Thaiföldről, Indonéziából vagy Malajziából származóként jelentették-e be. A (2) preambulumbekezdésben említett indiai exportáló gyártó számára, aki a Bizottság által elfogadott kötelezettségvállalás alapján mentességet kapott az intézkedések alól, továbbra is azonos feltételek mellett kell mentességet biztosítani az e rendelettel elrendelt intézkedések alól,
(1)

A „Természetes személyek” pont a következő bejegyzésekkel egészül ki: „(a) Ahmed Deghdegh (más néven Abd El Illah). Születési ideje: 1967.1.17. Születési helye: Anser, Wilaya (tartomány), Jijel, Algéria. Állampolgárság: algériai. Egyéb információk: a) az iszlám Maghreb-országokban az Al-Qaida szervezet vezetőségéhez tartozik. Különösen a szervezet pénzügyeivel foglalkozik; b) anyja neve: Zakia Chebira. Apja neve: Lakhdar. (b) Yahia Djouadi (más néven a) Yahia Abou Ammar; b) Abou Ala). Születési ideje: 1967.1.1. Születési helye: M’Hamid, Wilaya (tartomány), Sidi Bel Abbes, Algéria. Állampolgárság: algériai. Egyéb információk: a) az iszlám Maghreb-országokban az Al-Qaida szervezet vezetőségéhez tartozik; b) 2008 júniusa óta Mali északi részén tartózkodik; c) anyja neve: Zohra Fares. Apja neve: Mohamed. (c) Salah Gasmi (más néven a) Abou Mohamed Salah; b) Bounouadher). Születési ideje: 1974.4.13. Születési helye: Zeribet El Oued, Wilaya (tartomány), Biskra, Algéria. Állampolgárság: algériai. Egyéb információk: a) az iszlám Maghreb-országokban az Al-Qaida szervezet vezetőségéhez tartozik. Különösen a szervezet propagandatevékenységével foglalkozik; b) 2008 júniusa óta Mali északi részén tartózkodik; c) anyja neve: Yamina Soltane. Apja neve: Abdelaziz. (d) Abid Hammadou (más néven a) Abdelhamid Abou Zeid; b) Youcef Adel; c) Abou Abdellah). Születési ideje: 1965.12.12. Születési helye: Touggourt, Wilaya (tartomány), Ouargla, Algéria. Állampolgárság: algériai. Egyéb információk: a) az iszlám Maghreb-országokban az Al-Qaida szervezettel áll kapcsolatban. b) 2008 júniusa óta Mali északi részén tartózkodik; c) anyja neve: Fatma Hammadou. Apja neve: Benabes.”
170.

Jongwe Printing and Publishing Company (PVT) Ltd (másképpen: a) Jongwe Company (PVT) Ltd, b) Jongwe printing and publishing company)
(61)

A 331/2208/EK rendelet (21) preambulumbekezdésében foglaltak szerint a Bizottság 2008. április 11-én felszólította Ukrajna illetékes hatóságait, hogy 2008. május 10-ig nyújtsák be a szabályozási felügyeletük alá tartozó üzemeltetők és az Ukrajnában lajstromozott légi járművek biztonsági felügyeletének javítását célzó intézkedési tervet. Az Ukrajna illetékes hatóságaival 2008. május 22-én, a 473/2006/EK rendelet 3. cikkével összhangban folytatott konzultációk során a Bizottság megismételte a fenti információk iránti kérését. Ukrajna illetékes hatóságai 2008. május 31-én nyújtották be az említett tervet. E terv a következő kérdésekre összpontosít: az Ukrajnában a szervezetek, a légi járművek és a személyzet jóváhagyására és felügyeletére alkalmazott pontos, kötelező és egyértelműen azonosítható biztonsági jogszabályok és szabványok kidolgozásával, végrehajtásával és betartatásával kapcsolatos jogszabályok; az Állami Légiközlekedési Hivatalnak a személyzet képesítéseit és képzéseit is magában foglaló erőforrásai, amelyek biztosítják, hogy a személyzet létszáma, képesítései és szakmai tapasztalata – az alap- és továbbképzések révén is – elegendőek legyenek az üzemeltetők, a légi járművek és a személyzet biztonsági felügyeletével járó munkamennyiség ellátására Ukrajnában; és végül a légi járművek folyamatos légi alkalmasságának és karbantartásának felügyelete, annak meghatározásával, hogy Ukrajna illetékes hatóságai milyen lépéseket tesznek annak érdekében, hogy a szabályozási felelősségük alá tartozó légi járművek folyamatos légi alkalmassága biztosítva legyen, illetve hogy ezen légi járművek karbantartása a jóváhagyott és rendszeres időközönként felülvizsgált karbantartási programokkal összhangban történjék.
2.

a közvetlenül alkalmazandó jogszabály a) a közvetlenül alkalmazandó jogszabállyal kapcsolatos információk: i. a közvetlenül alkalmazandó jogszabály összefoglalása; ii. hivatkozás a jogszabály szövegére; iii. a közvetlenül alkalmazandó jogszabály hatálybalépésének időpontja; iv. az, hogy a közvetlenül alkalmazandó jogszabályt kockázati vagy veszélyességi értékelés alapján hozták-e meg; ha igen, közölni kell az értékelésre vonatkozó információkat is, beleértve a vonatkozó dokumentáció hivatkozási adatait; v. emberi egészséggel – beleértve a fogyasztók és a dolgozók egészségét is – vagy környezettel kapcsolatos indokok a közvetlenül alkalmazandó jogszabály meghozatalára; vi. azon kockázatok és veszélyek összefoglalása, amelyeknek a vegyi anyag kiteszi az emberi egészséget – beleértve a fogyasztók és a dolgozók egészségét is – vagy a környezetet, és a közvetlenül alkalmazandó jogszabály várható hatása; b) a közvetlenül alkalmazandó jogszabály által érintett kategória vagy kategóriák, továbbá hogy minden egyes kategória esetében: i. mely felhasználást vagy felhasználásokat tilt a közvetlenül alkalmazandó jogszabály; ii. milyen felhasználás maradt megengedett; iii. az adott vegyi anyagból előállított, importált, exportált, illetőleg felhasznált mennyiség becslése, ha az adat rendelkezésre áll; c) az, hogy a közvetlenül alkalmazandó jogszabály – amennyire megállapítható – mennyiben fog várhatóan érinteni más államokat és térségeket; d) további vonatkozó információk, amelyek között szerepelhet: i. a közvetlenül alkalmazandó jogszabály társadalmi-gazdasági hatásainak értékelése; ii. más megoldásokra, például az alábbiakra, és azok viszonylagos kockázataira vonatkozó információk, ha rendelkezésre állnak: — kártevők elleni integrált stratégiák, — ipari eljárások és folyamatok, beleértve a tisztább technológiát.
7.

Közegészségügyi szempontból fontos Salmonella A hollandiai Bilthovenben lévő szalmonellát vizsgáló Közösségi Referencia Laboratórium (CRL) által ajánlott, vagy egy azzal egyenértékű kimutatási módszert kell használni. A módszert az ISO 6579 (2002) D. mellékletének jelenleg érvényben levő változata ismerteti (címe: Detection of Salmonella spp. in animal faeces and in samples of the primary production stage). Az említett kimutatási módszer során félszilárd közeget (módosított félszilárd Rappaport-Vassiladis közeg, MSRV) használnak egységes szelektív dúsító közegként. A szerotipizálás során a Kauffmann-White módszert, vagy egy azzal egyenértékű módszert kell követni.
(8)

A Bizottság megküldött a kérelmezőnek egy igénylőlapot a piacgazdasági elbánás iránti kérelemhez és egy kérdőívet, és a választ az e célból meghatározott határidőn belül megkapta. A Bizottság vizsgálat céljából felkutatott minden információt, amelyet szükségesnek tartott a dömping megállapításához, valamint ellenőrző látogatást tett a kérelmező és a vele kapcsolt alábbi kínai együttműködő vállalatok telephelyén: — Yingkou Dalmond Refractories Co. Ltd. (a kérelmező) — Liaoning Qunyi Group Refractories Co. Ltd. (az anyavállalat) — Yingkou Guangshan Refractories Co. Ltd. (kapcsolt gyártó) — Dalian Dalmond Trading Co. Ltd. (kapcsolt exportőr)
1.

A 2. cikk (2) és (3) bekezdésének helyébe a következő szöveg lép: „(2) Kérelem benyújtásának kötelezettsége nélkül mentesül az intézmény a tartalékképzési kötelezettség alól azon tartalékolási időszak kezdetétől, amelyben engedélyét visszavonják vagy azt visszaadja, illetve amelyben a részt vevő tagállam igazságügyi hatósága vagy más hatáskörrel rendelkező hatósága az intézményt felszámolási eljárás alá vonó döntését meghozza. Az EKB megkülönböztetéstől mentesen felmentheti a tartalékképzési kötelezettség alól a következő intézményeket: a) reorganizáció alatt álló intézmények; b) a Közösség vagy valamely tagállam által a Szerződés 60. cikkének (2) bekezdése értelmében hozott, az eszközök befagyasztását és/vagy pénzeszközök igénybe vételét korlátozó más intézkedések vagy az EKB Kormányzótanácsának a nyíltpiaci műveletekhez vagy az eurorendszer rendelkezésre állásához való hozzáférésüket felfüggesztő vagy kizáró határozatának hatálya alatt álló intézmények; c) azok az intézmények, amelyek esetében a tartalékképzés kötelezővé tétele nem felelne meg az EKB kötelező tartalékképzési rendszere céljának. Az ilyen felmentésről szóló döntés meghozatalakor az EKB a következő feltételek közül legalább egyet figyelembe vesz: i. az intézmény engedélye kizárólag különleges feladatok ellátására szól; ii. az intézmény számára tiltott aktív banki feladatok más hitelintézetekkel versenyezve történő ellátása; iii. az intézményre jogi kötelezettség vonatkozik abban a tekintetben, hogy összes betétje regionális és/vagy nemzetközi fejlesztési támogatásokra legyen elkülönítve. (3) Az EKB közzéteszi a tartalékképzésre kötelezett intézmények listáját. Az EKB közzéteszi azoknak az intézményeknek a listáját is, amelyek nem azért mentesültek a tartalékképzési követelmény alól, mert a következők hatálya alatt állnak: a) reorganizációs intézkedések; b) a Közösség vagy valamely tagállam által a Szerződés 60. cikkének (2) bekezdése értelmében hozott, az eszközök befagyasztását és/vagy az intézmény pénzeszközeinek igénybe vételét korlátozó más intézkedések vagy az EKB Kormányzótanácsának a nyíltpiaci műveletekhez vagy az eurorendszer rendelkezésre állásához való hozzáférésüket felfüggesztő vagy kizáró határozata. Az intézmények e listák alapján dönthetik el, hogy van-e kötelezettségük olyan intézménnyel szemben, amely maga is köteles tartalékot képezni. Ugyanakkor ezek a listák nem irányadóak annak eldöntésében, hogy valamely intézmény a 2. cikk alapján tartalékképzésre kötelezett-e.”
(13)

A Bizottság a dömping, az ebből következő kár és a közösségi érdek előzetes megállapításához szükségesnek ítélt minden információt megkért és ellenőrzött. A következő vállalatok telephelyén tett ellenőrző látogatást: Közösségi gyártók: 1. Bolsius International B.V., Schijndel, Hollandia, 2. Vollmar GmbH, Rheinbach, Németország, 3. GIES-group, — GIES Kerzen GmbH, Gline, Németország, — Promol Industria de Velas, Caldas da Reinha, Portugália, — Liljeholmens Stearinfabriks AB, Oskarshamn, Svédország. Kínai exportáló gyártók, valamint kínai és honkongi, kapcsolatban álló vállalatok: 1. Aroma Consumer Products (Hangzhou) Co., Ltd., Kína, 2. Dalian Bright Wax group: — Dalian Bright Wax Co., Ltd., Kína, — Dalian Bright Wax, Hong Kong, 3. Dalian Talent Gift Co., Ltd., Kína, 4. Gala-Candles (Dalian) Co., Ltd., Kína, 5. Qingdao Kingking Applied Chemistry Co. Ltd., Kína,, 6. Ningbo Kwung's Home group: — Ningbo Kwung's Home Interior & Gift Co., Ltd., Kína, — Apple-Ann Home Creation (H.K.) Limited, Hong Kong, 7. Ningbo Kwung's Wisdom group: — Ningbo Kwung's Wisdom Art & Design Co., Ltd., Kína, — Ningbo Kwung's Import and Export Co., Ltd., Kína, — Shaoxing Koman Home Interior Co., Ltd., Kína, 8. Win Win Group: — Jiashan Jiahua Candle Arts & Crafts Co. Ltd., Kína, — Win Win Arts & Crafts Co., Ltd., Kína. Kapcsolatban álló importőr a Közösségben — Gala Kerzen GmbH, Németország.
(11)

A Bizottság felkutatott és ellenőrzött minden olyan információt, amelyet szükségesnek ítélt meg a dömping, az abból eredő kár és közösségi érdek megállapításához, valamint ellenőrzéseket végzett a következő társaságok telephelyein: (a) Gyártók a Közösségben — Carrington Wire Limited („Carrington”), Elland, Egyesült Királyság — DWK Drahtwerk Koln GmbH, („DWK”), Köln, Németország — Fapricela – Indústria de Trefilaria, S.A. („Fapricela”), Anca, Portugália — Italcables, S.p.a. („Italcables”) Brescia, Olaszország — Nedri Spanstaal, B.V. („Nedri”), Venlo, Hollandia — Tycsa – Trenzas y Cables de Acero PSC, S.L. („Tycsa”), Santander, Spanyolország — Voestalpine Austria Draht, GMBH („Voestalpine”), Brück, Ausztria (b) Exportáló gyártók a KNK-ban — Hubei Fuxing Science and Technology Co. Ltd, Hubei — Kiswire Qingdao, Ltd, Qingdao — Liaoning Tongda Building Material Industry Co., Ltd, Liaoyang — Ossen MaanShan Steel Wire and Co. Ltd, Maanshan, and Ossen Jiujiang Steel Wire Cable Co. Ltd, Jiujiang — Silvery Dragon PC Steel Products Group Co., Ltd, Tianjin — Tianjin Shengte Prestressed Concretes Steel Strand Co., Ltd, Tianjin — Wuxi Jinyang Metal Products Co., Ltd, Jangyian (c) Közösségi importőrök — Ibercordones Pretensados SL, Madrid, Spanyolország — Megasteel LLP („Megasteel”), Malmesbury, Egyesült Királyság (d) Közösségi felhasználók — Tarmac Ltd („Tarmac”), Wolverhampton, Egyesült Királyság — Vanguard Hormigon („Vanguard”), Madrid, Spanyolország
Differences: office where goods were presented …… (name and country)

– BG Излизането от ………… подлежи на ограничения или такси съгласно Регламент/Директива/Решение № … – CS Výstup ze ………… podléhá omezením nebo dávkám podle nařízení/směrnice/rozhodnutí č … – DA Udpassage fra ………… undergivet restriktioner eller afgifter i henhold til forordning/direktiv/afgørelse nr. … – DE Ausgang aus …………- gemäß Verordnung/Richtlinie/Beschluss Nr. … Beschränkungen oder Abgaben unterworfen – EE … territooriumilt väljumine on aluseks piirangutele ja maksudele vastavalt määrusele/direktiivile/otsusele nr. … – EL Η έξοδος από ……………. υποβάλλεται σε περιοριορισμούς ή σε επιβαρύνσεις από τον Κανονισμό/την Οδηγία/την Απόφαση αριθ. … – ES Salida de ………… sometida a restricciones o imposiciones en virtud del (de la) Reglamento/Directiva/Decisión no … – FR Sortie de ………… soumise à des restrictions ou à des impositions par le règlement ou la directive/décision no … – IT Uscita dalla ………… soggetta a restrizioni o ad imposizioni a norma del(la) regolamento/direttiva/decisione n. … – LV Izvešana no ……………, piemērojot ierobežojumus vai maksājumus saskaņā ar Regulu/Direktīvu/Lēmumu No…, – LT Išvežimui iš ………… taikomi apribojimai arba mokesčiai, nustatyti Reglamentu/Direktyva/Sprendimu Nr.…, – HU A kilépés ………… területéről a … rendelet/irányelv/határozat szerinti korlátozás vagy teher megfizetésének kötelezettsége alá esik – MT Ħruġ mill- ………… suġġett għall-restrizzjonijiet jew ħlasijiet taħt Regola/Direttiva/Deċiżjoni Nru… – NL Bij uitgang uit de ………… zijn de beperkingen of heffingen van Verordening/Richtlijn/Besluit nr. … van toepassing – PL Wyprowadzenie z………… podlega ograniczeniom lub opłatom zgodnie z rozporządzeniem/dyrektywą/decyzją nr … – PT Saída da ………… sujeita a restrições ou a imposições pelo(a) Regulamento/Directiva/Decisão n.o … – RO Ieşire din………… supusă restricţiilor sau impozitelor prin Regulamentul/Directiva/Decizia nr … – SL Iznos iz ………… zavezan omejitvam ali obveznim dajatvam na podlagi Uredbe/Direktive/Odločbe št … – SK Výstup z………… podlieha obmedzeniam alebo platbám podľa nariadenia/smernice/rozhodnutia č … – FI ………… vientiin sovelletaan asetuksen/direktiivin/päätöksen N:o … mukaisia rajoituksia tai maksuja – SV Utförsel från ………… underkastad restriktioner eller avgifter i enlighet med förordning/direktiv/beslut nr … – EN Exit from ………… subject to restrictions or charges under Regulation/Directive/Decision No …
5.

A szövegbe a következő cikkeket kell beilleszteni: „9a. Cikk Nemzeti szabályok (1) Az Ügynökség a Bizottság kérésére elvégzi a vasútbiztonsági irányelv 8. cikkével vagy a Közösségben a vasúti rendszer kölcsönös átjárhatóságáról szóló, 2008. június 17-i 2008/57/EK európai parlamenti és tanácsi irányelv (átdolgozás) (8) (a továbbiakban: a vasutak kölcsönös átjárhatóságáról szóló irányelv) 17. cikkének (3) bekezdésével összhangban a Bizottságnak benyújtott új nemzeti szabályok technikai vizsgálatát. (2) Az Ügynökség megvizsgálja, hogy az (1) bekezdésben említett szabályok összhangban állnak-e a hatályos KBM-ekkel és KÁME-kkel. Az Ügynökség azt is megvizsgálja, hogy ezek a szabályok lehetővé teszik-e a hatályos KBC-k betartását. (3) Ha az Ügynökség a tagállam által közölt indokok figyelembevétele után úgy véli, hogy e szabályok valamelyike nem egyeztethető össze a KÁME-kkel vagy a KBM-ekkel, vagy nem teszi lehetővé a KBC-k elérését, az említett szabályoknak a Bizottság által az Ügynökséghez való továbbítását követő két hónapon belül véleményt nyújt be a Bizottságnak. 9b. Cikk A nemzeti szabályok osztályozása (1) Az Ügynökség a (2)–(4) bekezdésben meghatározott eljárásoknak megfelelően elősegíti az egyik tagállamban üzembe helyezett járműveknek a többi tagállam által történő elfogadását. (2) Az Ügynökség 2009. január 19-ig felülvizsgálja a 2008/57/EK irányelv VII. mellékletének 1. szakaszában foglalt paraméterek jegyzékét, és az általa megfelelőnek tartott ajánlásokat fogalmaz meg a Bizottságnak. (3) Az Ügynökség kidolgozza azon referenciadokumentum tervezetét, amely megvizsgálja a tagállamok által a járművek üzembe helyezése területén alkalmazott minden nemzeti szabály megfelelését. Ez a dokumentum a vasutak kölcsönös átjárhatóságáról szóló irányelv VII. mellékletében felsorolt valamennyi paraméter tekintetében tartalmazza a tagállamok nemzeti szabályait, valamint meghatározza az azon melléklet 2. szakaszában megjelölt csoportot, amelybe e szabályok tartoznak. Ezek a szabályok tartalmazzák azon szabályokat, amelyekről a 2008/57/EK irányelv 17. cikkének (3) bekezdése értelmében értesítették a Bizottságot, beleértve azokat a szabályokat is, amelyekről a KÁME-k elfogadása után (egyedi esetek, nyitott kérdések, eltérések), valamint azokat is, amelyekről a vasútbiztonsági irányelv 8. cikke értelmében történt értesítés. (4) Az Ügynökség – annak érdekében, hogy a vasutak kölcsönös átjárhatóságáról szóló irányelv VII. mellékletének 2. szakaszában említett B. csoportba tartozó nemzeti szabályok száma folyamatosan csökkenjen – rendszeresen kidolgozza a referenciadokumentum naprakésszé tett változatának tervezetét, és továbbítja azt a Bizottságnak. A dokumentum első változatát legkésőbb 2010. január 1. -ig kell benyújtani a Bizottságnak. (5) E cikk alkalmazásában az Ügynökség felhasználja a nemzeti biztonsági hatóságoknak a 6. cikk (5) bekezdése alapján folytatott együttműködését, és a 3. cikkben foglalt elvekkel összhangban munkacsoportot hoz létre.